钦定古今图书集成/明伦汇编/官常典/第771卷 > 册府元龟 > 《强明》
## 钦定古今图书集成/明伦汇编/官常典/第771卷 > 册府元龟 > 《强明》

古者列爵分土，以封诸侯，威福自专，政令己出。故俗
既易治，民亦恭命。秦氏而下，罢侯置守，地广于曩日，
势轻于昔人。至于抑兼并，制豪猾，评狱犴，静乡闾，非
强以立威，明以鉴物，则何以致尤异之治，兴谣诵之
声乎！然则宽猛相济，《韦弦》在御，乃有“诫之于懦，以苛
为强；防之在暗，用察为明”，即古之循良异乎斯矣。苟
或强而不苛明而不察，曲直立断而辅以简易，情伪
洞见而兼以仁恕固可以三月而报政百年而胜残
焉。